CELEX: 32017D0632
Language: et
Date: 2017-04-03 00:00:00
Title: Nõukogu otsus (ÜVJP) 2017/632, 3. aprill 2017, millega muudetakse otsust 2014/129/ÜVJP, millega edendatakse massihävitusrelvade leviku tõkestamise valdkonnaga tegelevate sõltumatute mõttekodade Euroopa võrgustikku massihävitusrelvade leviku vastase ELi strateegia rakendamise toetamiseks

4.4.2017   
            
            
               ET
            
            
               Euroopa Liidu Teataja
            
            
               L 90/10
            
         NÕUKOGU OTSUS (ÜVJP) 2017/632,
   3. aprill 2017,
   millega muudetakse otsust 2014/129/ÜVJP, millega edendatakse massihävitusrelvade leviku tõkestamise valdkonnaga tegelevate sõltumatute mõttekodade Euroopa võrgustikku massihävitusrelvade leviku vastase ELi strateegia rakendamise toetamiseks
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 10. märtsil 2014 vastu otsuse 2014/129/ÜVJP (1).
            
         
               (2)
            
            
               Konkreetseid tegevusi katvate projektide rakendamisperioodiks on otsuses 2014/129/ÜVJP ette nähtud 36 kuud alates komisjoni ja rakendusüksuse („massihävitusrelvade leviku tõkestamise ELi konsortsium“) vahelise rahastamislepingu sõlmimise kuupäevast.
            
         
               (3)
            
            
               Massihävitusrelvade leviku tõkestamise ELi konsortsium taotles 9. detsembril 2016 liidult luba pikendada nimetatud rakendamisperioodi kuni 2. juulini 2017, et võimaldada tegevuste rakendamist jätkata peale 36-kuu pikkuse rakendamisperioodi möödumist.
            
         
               (4)
            
            
               Massihävitusrelvade leviku tõkestamise ELi konsortsiumi taotletud konkreetsete tegevuste jätkamine ei mõjuta vahendeid.
            
         
               (5)
            
            
               Otsust 2014/129/ÜVJP tuleks seetõttu muuta pikendades vastavalt selle kehtivust, et võimaldada selles otsuses käsitletud tegevuste täielikku rakendamist,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2014/129/ÜVJP muudetakse järgmiselt.
   
               1)
            
            
               Artikli 1 lõike 3 punkt a asendatakse järgmisega:
               
                           „a)
                        
                        
                           vahendite tagamine selleks, et korraldada ekspertidele ja praktikutele neli iga-aastast nõupidamist ja kuni kaheksa sihtotstarbelist seminari kõikides massihävitusrelvade leviku tõkestamise ja desarmeerimise küsimustes, mis hõlmavad nii mittetavarelvi kui ka tavarelvi, eesmärgiga esitada kõrge esindaja esindajatele aruandeid ja/või soovitusi;“
                        
                     
         
               2)
            
            
               Artikli 5 lõige 2 asendatakse järgmisega:
               „2.   Käesolev otsus kaotab kehtivuse 2. juulil 2017.“
            
         
               3)
            
            
               Lisa muudetakse järgmiselt:
               
                           a)
                        
                        
                           jaotis 3.1. asendatakse järgmisega:„3.1.   
                              Projekt 1: nelja iga-aastase nõupidamise ja kuni kaheksa eriseminari korraldamine diplomaatidele ja teadusekspertidele ning aruande ja/või soovituste koostamine.“
                        
                     
                           b)
                        
                        
                           Jaotise 3.1.3 esimene lause asendatakse järgmisega:
                           „Projekti raames korraldatakse neli iga-aastast nõupidamist ja kuni kaheksa ekspertide eriseminari ning koostatakse seonduvad aruanded ja/või soovitused.“
                        
                     
                           c)
                        
                        
                           Jaotisse 3.2.3 lisatakse järgmine taane:
                           
                                       „—
                                    
                                    
                                       Ettevalmistav tegevus, et tagada logistika järgmiseks iga-aastaseks konverentsiks.“
                                    
                                 
                     
                           d)
                        
                        
                           4. jaotis asendatakse järgmisega:
                           „4.   Kestus
                           
                           Käesolev otsus kaotab kehtivuse 2. juulil 2017.“
                        
                     
         Artikkel 2
   Käesolev otsus jõustub selle vastuvõtmise kuupäeval.
   
      Luxembourg, 3. aprill 2017
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 10. märtsi 2014. aasta otsus 2014/129/ÜVJP, millega edendatakse massihävitusrelvade leviku tõkestamise valdkonnaga tegelevate sõltumatute mõttekodade Euroopa võrgustikku massihävitusrelvade leviku vastase ELi strateegia rakendamise toetamiseks (ELT L 71, 12.3.2014, lk 3).